CELEX: 62016TN0040
Language: et
Date: 2019-07-29 00:00:00
Title: kohtuasi T-40/16: 29. juulil 2019 esitatud hagi — MU versus parlament

16.9.2019   
            
            
               ET
            
            
               Euroopa Liidu Teataja
            
            
               C 312/11
            
         
      29. juulil 2019 esitatud hagi — MU versus parlament
      (kohtuasi T-40/16)
      (2019/C 312/12)
      Kohtumenetluse keel: itaalia
      
         Pooled
      
      
         Hageja: MU (esindaja: advokaat A. Bruno)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  Tuvastada, et Euroopa Parlamendi 11. detsembri 2015. aasta otsus, millega keelduti maksmast praktikandi puudega seotud lisahüvitist vastavalt Euroopa Parlamendi peasekretariaadi praktika ja õppekülastuste sise-eeskirja artikli 24 lõikele 9, on õigusvastane.
               
            
                  —
               
               
                  Sellest tulenevalt tunnustada hageja kui 70 %-lise puudega isiku õigust Euroopa Parlamendis toimuvat praktikat reguleeriva eeskirja artikli 29 lõikes 9 ette nähtud lisahüvitisele.
               
            
                  —
               
               
                  Mõista Euroopa Parlamendilt hagejale välja kohaldatavates normides ette nähtud lisahüvitis, millele lisandub intress ning mis on inflatsiooni arvestades ümber hinnatud maksetähtpäeva seisuga. Mõista hageja kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjenduseks väidab hageja järgmist.
      
                  1.
               
               
                  Euroopa Parlamendi peasekretariaadi praktika ja õppekülastuste sise-eeskirja artikli 24 lõikes 9 ette nähtud lisahüvitise maksmise küsimuses ei ole parlamendil kaalutlusõigust.
               
            
                  2.
               
               
                  Puude määra, mis põhineb liikmesriigi tõendil ja praktikandi raviarsti hinnangul, on kinnitanud ka Euroopa Parlamendi arstkonsultant, viidates „Euroopa tasandi skaalale füüsilise ja vaimsele puude hindamiseks“.
               
            
                  3.
               
               
                  Kui eeldada, et Euroopa Parlamendil on käesoleval juhul kaalutlusõigus, siis on ta selle piire ületanud. Tuleb täpsustada, et viidatud õigusnormides tehakse vahet juhtude vahel, milles puue põhineb liikmesriigi ametiasutuse tõendil, nagu käesoleval juhul, mille on kinnitanud Euroopa Parlamendi arst, ja juhtude vahel, milles puue põhineb praktikandi raviarsti aruandel. Vaid viimatinimetatud juhul määrab puudemäära Euroopa Parlamendi arst.